Αίτηση για την έκδοση Ψηφιακής κάρτας (δελτίου ανεργίας).
Η πρόσβαση είναι εφικτή με τη χρήση κωδικών TAXISnet μέσω της επιλογής «Σύνδεση στο Σύστημα μέσω πιστοποίησης από την ΑΑΔΕ». Οι παλιοί κωδικοί Δ.ΥΠ.Α. (πρώην ΟΑΕΔ) (όνομα χρήστη και συνθηματικό) εξακολουθούν να ισχύουν για όσους διαθέτουν ήδη.
Ο αιτών δεν πρέπει να βρίσκεται σε στράτευση.
Οι αιτούντες πρέπει να είναι 15-74 ετών.
Οι αιτούντες πρέπει να είναι ικανοί για εργασία.
Οι αιτούντες πρέπει να είναι διαθέσιμοι για εργασία.
Οι αιτούντες πρέπει να αναζητούν ενεργά εργασία.
Οι αιτούντες πρέπει να: i. εισέρχονται στην αγορά εργασίας ή ii. πληρούν τις προϋποθέσεις της παρ. 1 του άρθρου 3 του ν. 1545/1985 (Α΄ 91), δηλαδή μετά από τη λύση ή τη λήξη της εργασιακής τους σχέσης αναζητούν εργασία, αποδέχονται να απασχοληθούν σε εργασία που τους προσφέρεται από τις αρμόδιες υπηρεσίες της Δ.ΥΠ.Α. στον ευρύτερο επαγγελματικό τους κλάδο, ή δέχονται να παρακολουθήσουν προγράμματα επαγγελματικής εκπαίδευσης ή μετεκπαίδευσης και γενικά επωφελούνται από κάθε περίπτωση δυνατότητας για απασχόληση κατά την έννοια της παρ. 1 του άρθρου 3 του ν. 1545/1985 (Α΄ 91), ή iii. είναι κάτοχοι άδειας ασκήσεως επαγγέλματος, ασφαλισμένοι ή μη σε οικεία ασφαλιστικά ταμεία, που δεν ασκούν ελευθέριο ή άλλο επάγγελμα σύμφωνα με την παρ. 1 του άρθρου 30 του ν. 4144/2013 (Α΄ 88) ή είναι ελεύθεροι επαγγελματίες υπαγόμενοι στην υποχρεωτική ασφάλιση του τέως Οργανισμού Ασφάλισης Ελεύθερων Επαγγελματιών (Ο.Α.Ε.Ε.), ή του τέως Ενιαίου Ταμείου Ασφάλισης Προσωπικού Μέσων Μαζικής Ενημέρωσης (Ε.Τ.Α.Π. Μ.Μ.Ε.) ή του τέως Ενιαίου Ταμείου Ασφάλισης Αυτοαπασχολούμενων (Ε.Τ.Α.Α.), οι οποίοι έχουν προχωρήσει σε διακοπή επαγγέλματος, σύμφωνα με την παρ. 2 του άρθρου 44 του ν. 3986/2011 (Α΄ 152).
Οι αιτούντες να είναι κάτοχοι είτε κωδικών TAXISnet είτε κωδικών Δ.ΥΠ.Α. (πρώην ΟΑΕΔ) προκειμένου να αποκτήσουν πρόσβαση στις ηλεκτρονικές υπηρεσίες του φορέα.
Οι αιτούντες πολίτες τρίτης χώρας (εκτός Ε.Ε.) πρέπει να διαθέτει άδεια διαμονής ή εργασίας σε ισχύ.
Δεν εγγράφονται στο Ψηφιακό Μητρώο Δ.ΥΠ.Α: i. όσοι είναι ήδη εργαζόμενοι και επιθυμούν να αναζητήσουν διαφορετική θέση είτε στην επιχείρηση που εργάζονται είτε σε άλλη επιχείρηση και ii. όσοι δεν θεωρούνται αναζητούντες εργασία, σύμφωνα με το άρθρο 16 του ν. 4921/2022, ήτοι: • όποιοι απασχολούνται ή ασκούν οποιοδήποτε ελευθέριο ή άλλο επάγγελμα ή είναι επιχειρηματίες ή η κύρια απασχόλησή τους είναι οι γεωργικές, δασικές ή κτηνοτροφικές εργασίες, εκτός από τους υπαγομένους στην ασφάλιση του τέως Ιδρύματος Κοινωνικών Ασφαλίσεων Ενιαίου Ταμείου Ασφάλισης Μισθωτών (Ι.Κ.Α.-Ε.Τ.Α.Μ.), • οι σύζυγοι ή τα παιδιά που απασχολούνται σε επιχείρηση ή εκμετάλλευση του ή της συζύγου, του πατέρα ή της μητέρας, • οι μαθητευόμενοι των επαγγελματικών σχολών, • οι πρακτικά ασκούμενοι χωρίς σχέση εξαρτημένης εργασίας, • όποιοι συνταξιοδοτούνται από το Δημόσιο ή από οποιοδήποτε συνταξιοδοτικό οργανισμό κύριας ή επικουρικής ασφάλισης, ανεξάρτητα από το ποσό της σύνταξης, με εξαίρεση όσους λαμβάνουν σύνταξη λόγω θανάτου, δυνάμει του άρ. 16, του ν.4921/2022, όπως τροποποίησε την παρ. 2, του άρ. 3, του ν.1545/1985. • όποιοι υπηρετούν στις ένοπλες δυνάμεις, • όποιοι εκτίουν ποινή στερητική της ελευθερίας ή υποβάλλονται σε μέτρα ασφαλείας ή σε ποινικό σωφρονισμό με αναμορφωτικά ή θεραπευτικά μέτρα, μέσα σε σωφρονιστικά ή αναμορφωτικά ή θεραπευτικά καταστήματα και • οι ωφελούμενοι προγραμμάτων προεργασίας της παρ. 7 του άρθρου 51 του ν. 3693/2008 (Α΄ 174) περί του προγράμματος «ΠΡΟΕΡΓΑΣΙΑ», όπως ισχύει, και • οι ωφελούμενοι προγραμμάτων απόκτησης εργασιακής εμπειρίας του άρθρου 83 του ν. 4368/2016 (Α΄ 21), περί προγραμμάτων απόκτησης εργασιακής εμπειρίας σε συνεργασία με εργοδότες του ιδιωτικού τομέα και Κοινωνικές Συνεταιριστικές Επιχειρήσεις, όπως ισχύει.
Η διαδικασία αφορά στην εγγραφή στο Ψηφιακό Μητρώο Αναζητούντων εργασία και την ακόλουθη έκδοση ψηφιακής κάρτας (δελτίου ανεργίας) από τη Δ.ΥΠ.Α. (πρώην ΟΑΕΔ) και παρέχεται σε άνεργους αναζητούντες εργασία 15-74 ετών που πληρούν τις σχετικές προϋποθέσεις εγγραφής.
Βεβαίωση - πιστοποιητικό αναπηρίας (Γνωμάτευση ΚΕ.Π.Α σε ισχύ ή απόφαση που έχει εκδοθεί πριν από την 01/09/2011 από τις Πρωτοβάθμιες Υγειονομικές Επιτροπές του πρώην ΙΚΑ, εφόσον ισχύει εφ’ όρου ζωής και αναφέρεται το ποσοστό αναπηρίας).
Το σχετικό πιστοποιητικό υποβάλλεται υποχρεωτικά σαρωμένο μόνο εφόσον ο αιτών δηλώσει ότι είναι ΑμεΑ.
Εγγραφή στο Ψηφιακό Μητρώο Αναζητούντων εργασία της Δ.ΥΠ.Α. (πρώην ΟΑΕΔ)
Διεύθυνση σύζευξης προσφοράς και ζήτησης εργασίας και συμβουλευτικής.
Η εγγραφή στο Ψηφιακό Μητρώο Αναζητούντων εργασία της Δ.ΥΠ.Α. (πρώην ΟΑΕΔ) είναι εφικτή, εφόσον πληρούνται οι προϋποθέσεις που ορίζονται από το ισχύον θεσμικό πλαίσιο και δύναται να πραγματοποιηθεί: α) με αυτοπρόσωπη παρουσία στην αρμόδια Υπηρεσία Δ.ΥΠ.Α. (πρώην ΟΑΕΔ) του τόπου κατοικίας (η δυνατότητα αυτή δεν παρέχεται από τις 15/4/2020 λόγω συνθηκών έκτακτης ανάγκης) β) ηλεκτρονικά, με χρήση κωδικών πρόσβασης μέσω διαδικτύου. Για την ηλεκτρονική εγγραφή στο μητρώο της Δημόσιας Υπηρεσίας Απασχόλησης (Δ.ΥΠ.Α. (πρώην ΟΑΕΔ)) θα χρειαστούν οι προσωπικοί κωδικοί πρόσβασης του χρήστη στο Taxisnet ή κωδικοί ταυτοποίησης Δ.ΥΠ.Α .(πρώην ΟΑΕΔ) για όσους χρήστες διαθέτουν ήδη. Η Ψηφιακή κάρτα (δελτίο ανεργίας) έχει τρίμηνη ισχύ από την έκδοσή της. Η ανανέωση της Ψηφιακής κάρτας (δελτίο ανεργίας) αποτελεί προϋπόθεση για την επέκταση της ισχύος του. Η ανανέωση γίνεται εντός διαστήματος είκοσι (20) ημερών πριν την προβλεπόμενη λήξη ισχύος της κάρτας. Επισημαίνεται ότι η έκδοση Ψηφιακής κάρτας (δελτίο ανεργίας) δεν αποτελεί αίτηση Τακτικής Επιδότησης Ανεργίας (Επίδομα Ανεργίας). Αν κατά τον οποτεδήποτε και οποιοδήποτε έλεγχο (ηλεκτρονικό ή δια ζώσης) προκύψει ότι ο συναλλασσόμενος δεν πληρούσε τις προϋποθέσεις εγγραφής, αυτή ανακαλείται, καθώς και όλες οι διοικητικές πράξεις που έχουν εκδοθεί.
Εθνικό σύστημα προστασίας από την ανεργία και άλλες διατάξεις. Τακτική επιδότηση ανεργίας.
Περί οργανώσεως και ελέγχου της αγοράς εργασίας. Υποχρέωση ανέργων και εργοδοτών.
Εγγραφή ανέργων, Διαδικασία ανανέωσης εγγραφής ανέργων στο Μητρώο και κάθε σχετικό θέμα.
Εξειδίκευση των αμοιβαίων υποχρεώσεων της Δημόσιας Υπηρεσίας Απασχόλησης και των αναζητούντων εργασία, καθώς και των συνεπειών που απορρέουν από αυτές, δυνάμει της παρ. 4 του άρθρου 79 του ν. 4921/2022 (Α’ 75).
Νόμος Δουλειές Ξανά: Αναδιοργάνωση Δημόσιας Υπηρεσίας Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνωσης των αναγκών εργασίας και άλλες διατάξεις.
Προστασία πασχόντων από ψυχικές παθήσεις
Αν κατά τον οποτεδήποτε και οποιοδήποτε έλεγχο (ηλεκτρονικό ή δια ζώσης) προκύψει ότι ο/η συναλλασσόμενος/η δεν πληρούσε τις προϋποθέσεις εγγραφής ή παραμονής στο μητρώο, αυτή ανακαλείται, καθώς και όλες οι διοικητικές πράξεις που έχουν εκδοθεί. Στην περίπτωση αυτή ο/η συναλλασσόμενος/η έχει δικαίωμα να προχωρήσει στην υποβολή ένστασης στο ΚΠΑ2 που ανήκει, εντός αποκλειστικής προθεσμίας τριάντα (30) ημερών από την κοινοποίηση των σχετικών αποφάσεων που έχουν εκδοθεί από το αρμόδιο ΚΠΑ2.
Στην Αρχική Σελίδα των Ηλεκτρονικών Υπηρεσιών επιλέγεται η "Έκδοση Δελτίου Ανεργίας"
Εάν ο αιτών προέρχεται από Λήξη Εργασιακής Σχέσης (Απόλυση, αποχώρηση κτλ) ή Μονομερή Υπεύθυνη Δήλωση, η απάντηση δίνεται με επιλογή: ΝΑΙ - ΌΧΙ.
Εάν η 1η ερώτηση απαντηθεί θετικά (απάντηση "ΝΑΙ"), με το κουμπί "ΕΠΟΜΕΝΟ" ο αιτών προχωρά στο 2ο Βήμα - "Στοιχεία Λήξης Εργασιακής Σχέσης" προκειμένου να επιβεβαιώσει τις πληροφορίες σχετικά με τη λήξη της εργασιακής σχέσης.
Επιλέγεται το ανώτερο επίπεδο εκπαίδευσης που κατέχει ο αιτών, από τη λίστα επιλογών
Ο αιτών επιλέγει την Κοινωνική Ομάδα στην οποία ανήκει και τη συμπληρώνει. Εφόσον επιλεχθεί ιδιότητα "ΑμεΑ" ζητούνται επιπλέον στοιχεία σχετικά με το είδος βεβαίωσης που κατέχει ο αιτών, καθώς και το χρόνο ισχύος της, ενώ είναι απαραίτητη και η επισύναψή της.
Είναι υποχρεωτικό πεδίο. Εμφανίζεται η ΔΙΕΥΘΥΝΣΗ ΚΑΤΟΙΚΙΑΣ εφόσον υπάρχει προηγούμενη εγγραφή. Υπάρχει δυνατότητα αλλαγής πατώντας το κουμπί ΤΡΟΠΟΠΟΙΗΣΗ.
Προκειμένου να ολοκληρωθεί η διαδικασία, ο χρήστης πρέπει να διαβάσει προσεκτικά τα κείμενα που διατίθενται και να καταχωρήσει υποχρεωτικά ότι συναινεί στα δύο (2) πεδία: α) Υπεύθυνης Δήλωσης και β) Εντύπου συγκατάθεσης επεξεργασίας δεδομένων προσωπικού χαρακτήρα.
Ο αιτών δηλώνει εάν συναινεί ή όχι στην αποστολή στοιχείων του βιογραφικού του στην πλατφόρμα του ευρωπαϊκού Δικτύου EURES (EURopean Employment Services), για την αναζήτηση θέσεων εργασίας στην Ευρώπη.
Η σύνταξη ενός Ατομικού Σχεδίου Δράσης για την ένταξη του αιτούντος στην αγορά εργασίας σε συνεργασία με Εργασιακό Σύμβουλο είναι υποχρεωτική για όλους τους εγγεγραμμένους ανέργους, εκτός από τους ανέργους των παρακάτω κατηγοριών: Εκπαιδευτικοί, Οικοδόμοι και Εποχικοί Εργαζόμενοι των περιπτώσεων β και γ της παρ. 2 του άρθρου 4 του ν. 1545/1985 που καθίστανται βραχυχρόνια άνεργοι (απασχολούμενοι σε τουριστικά και άλλα εποχιακά επαγγέλματα, εργάτες που απασχολούνται στα μηχανοκίνητα μέσα αλιείας και στα σμυριδωρυχεία). Ο αιτών δηλώνει εάν ανήκει σε κάποια από αυτές τις κατηγόριες ή όχι.
Μόλις ολοκληρωθεί η συμπλήρωση των Στοιχείων Δελτίου Ανεργίας ο χρήστης υποβάλλει την αίτηση (επιλογή "ΥΠΟΒΟΛΗ").
Εμφανίζονται τα Στοιχεία της Αίτησης: Ημερομηνία Καταγραφής, Αριθμός Πρωτοκόλλου, Ημερομηνία Κατάθεσης και Περιγραφή (Αίτηση Έκδοσης Δελτίου Ανεργίας).
Με την επιτυχή ολοκλήρωση της διαδικασίας εμφανίζεται ένα ενημερωτικό κείμενο. Εάν ο αιτών επιθυμεί μπορεί να εκτυπώσει/αποθηκεύσει τα έντυπα (πατώντας στα αντίστοιχα κουμπιά) και στη συνέχεια να εξέλθει από την πλατφορμα (επιλογή "ΕΞΟΔΟΣ").
Εάν ο αιτών συμφωνεί με τα στοιχεία: Επιλέγεται από τη λίστα το "ΝΑΙ" και εν συνεχεία το κουμπί ΕΠΟΜΕΝΟ. Εάν ο χρήστης δεν συμφωνεί με τα στοιχεία ή αν δεν εμφανιστούν στοιχεία: Επιλέγεται από τη λίστα ΟΧΙ και στη συνέχεια επιλέγεται από τη λίστα ο τρόπος λήξης της εργασιακής σχέσης. Συμπληρώνεται η ημερομηνία και εν συνεχεία επιλέγεται το "ΕΠΟΜΕΝΟ".
Εάν στην 1η ερώτηση ο χρήστης απαντήσει αρνητικά (επιλογή "ΌΧΙ"), με το κουμπί "ΕΠΟΜΕΝΟ" προχωρά στο 3ο Βήμα - Στοιχεία Δελτίου Ανεργίας.
Πρέπει να επιλεχθεί "Είσοδος στο σύστημα", στην περίπτωση όπου έχει ήδη γίνει εγγραφή στις νέες υπηρεσίες της ΔΥΠΑ (πρώην ΟΑΕΔ), αφού πρώτα πληκτρολογηθεί η Ονομασία και το Συνθηματικό χρήστη που χρησιμοποιείται.
Στην περίπτωση που ο χρήστης δεν διαθέτει κωδικούς ταυτοποίησης ΔΥΠΑ (πρώην ΟΑΕΔ), η πρόσβαση μπορεί να πραγματοποιηθεί με χρήση κωδικών taxisnet μέσω της επιλογής "Σύνδεση στο Σύστημα μέσω πιστοποίησης από την ΑΑΔΕ".
Η Είσοδος στις Ηλεκτρονικές Υπηρεσίες της Δ.ΥΠ.Α. μπορεί να γίνει: 1. επιλέγοντας "ΔΥΠΑ (πρώην ΟΑΕΔ) e-services" στην ιστοσελίδα https://www.dypa.gov.gr 2. στη συνέχεια, επιλογή "Είσοδος Χρήστη στο Σύστημα"
Επιλέγεται η Ειδικότητα από τη λίστα επιλογών ή πληκτρολογείται η λέξη κλειδί (ή μέρος της λέξης της ειδικότητας π.χ. υπαλ)
Βεβαίωση - πιστοποιητικό αναπηρίας: Γνωμάτευση ΚΕ.Π.Α σε ισχύ ή απόφαση που έχει εκδοθεί πριν από την 01/09/2011 από τις Πρωτοβάθμιες Υγειονομικές Επιτροπές του πρώην ΙΚΑ, εφόσον ισχύει εφ’ όρου ζωής και αναφέρεται το ποσοστό αναπηρίας
Επισημαίνεται ότι το δελτίο ανεργίας δεν αποτελεί αίτηση Τακτικής Επιδότησης Ανεργίας (Επίδομα Ανεργίας). Για τη χορήγηση επιδόματος ανεργίας πρέπει να υποβληθεί ξεχωριστή ΑΙΤΗΣΗ ΤΑΚΤΙΚΗΣ ΕΠΙΔΟΤΗΣΗΣ ΑΝΕΡΓΙΑΣ
Η εκτύπωση του Δελτίου ανεργίας είναι διαθέσιμη μόνο σε αυτό το στάδιο.
Είσοδος στις Ηλεκτρονικές Υπηρεσίες του Οργανισμού
Είσοδος στο Σύστημα μέσω ταυτοποποίησης με κωδικούς taxisnet
Στοιχεία Δελτίου Ανεργίας: Δήλωση ειδικότητας
Στοιχεία Δελτίου Ανεργίας: Επίπεδο εκπαίδευσης
Στοιχεία Δελτίου Ανεργίας: Δήλωση τυχόν υπαγωγής σε Ειδική Κοινωνική Ομάδα
Στοιχεία Δελτίου Ανεργίας: Ο αιτών δεν ανήκει σε κάποια Ειδική Κοινωνική Ομάδα
Στοιχεία Δελτίου Ανεργίας: Αποστολή Βιογραφικού στο δίκτυο EURES
Στοιχεία Δελτίου Ανεργίας: ερώτηση σχετικά με τη σύνταξη Ατομικού Σχεδίου Δράσης
Είσοδος στο Σύστημα μέσω ταυτοποίησης με κωδικούς ΔΥΠΑ (πρώην ΟΑΕΔ)
Οδηγός Ηλεκτρονικών Υπηρεσιών ΔΥΠΑ (πρώην ΟΑΕΔ)